CELEX: C2006/190/03
Language: sl
Date: 2006-08-12 00:00:00
Title: Zadeva C-255/04: Sodba Sodišča (prvi senat) z dne 15. junija 2006 — Komisija Evropskih skupnosti proti Francoski republiki (Dopustnost — Neskladje med razlogi in predlogi vloge, s katero se postopek začne — Pravilo, da sodišče ne sme odločati ultra petita — Člen 49 ES — Nacionalna ureditev, ki izdajo dovoljenja pogojuje s potrebami trga — Nacionalna ureditev, ki predpisuje domnevo zaposlenosti — Prevalitev dokaznega bremena — Neobstoj postopkovnih pravil v smislu sodne prakse Peterbroeck — Socialno varstvo — Usklajevanje veljavne zakonodaje z Uredbo (EGS) št. 1408/71 — Boj proti delu na črno)

12.8.2006   
            
            
               SL
            
            
               Uradni list Evropske unije
            
            
               C 190/2
            
         Sodba Sodišča (prvi senat) z dne 15. junija 2006 — Komisija Evropskih skupnosti proti Francoski republiki
   (Zadeva C-255/04) (1)
   
   (Dopustnost - Neskladje med razlogi in predlogi vloge, s katero se postopek začne - Pravilo, da sodišče ne sme odločati ultra petita - Člen 49 ES - Nacionalna ureditev, ki izdajo dovoljenja pogojuje s potrebami trga - Nacionalna ureditev, ki predpisuje domnevo zaposlenosti - Prevalitev dokaznega bremena - Neobstoj „postopkovnih pravil“ v smislu sodne prakse Peterbroeck - Socialno varstvo - Usklajevanje veljavne zakonodaje z Uredbo (EGS) št. 1408/71 - Boj proti delu na črno)
   (2006/C 190/03)
   Jezik postopka: francoščina
   Stranki
   
      Tožeča stranka: Komisija Evropskih skupnosti (zastopnika: E. Traversa in A.-M. Rouchaud-Joët, zastopnika)
   
      Tožena stranka: Francoska republika (zastopnika: G. de Bergues in A. Hare, zastopnika)
   Predmet
   Neizpolnitev obveznosti države — Člena 43 in 49 ES — Francoska ureditev izdajanja dovoljenj umetnikom, ki imajo sedež v drugi državi članici in nimajo dovoljenja, izdanega pod primerljivimi pogoji v državi izvora — Domneva zaposlenosti za umetnike, ki imajo položaj ponudnikov storitev s sedežem v državi članici izvora, v kateri običajno ponujajo enake storitve
   Izrek
   
               1)
            
            
               Francoska republika,
               
                           —
                        
                        
                           s tem, da je izdajo dovoljenja zastopnikom za iskanje angažmajev za umetnike, ki imajo sedež v drugi državi članici, pogojevala s potrebo po angažiranju umetnikov in
                        
                     
                           —
                        
                        
                           s tem, da je postavila domnevo zaposlenosti za umetnike, ki imajo položaj ponudnikov storitev s sedežem v državi članici izvora, kjer običajno ponujajo enake storitve,
                        
                     ni izpolnila obveznosti iz člena 49 ES.
            
         
               2)
            
            
               V preostalem se tožba zavrne.
            
         
               3)
            
            
               Komisija Evropskih skupnosti in Francoska republika nosita svoje stroške.
            
         
      (1)  UL C 217, 28.8.2004.